{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o izmjenama i dopunama Pravilnika o priređivanju igara na sreću u casinima putem interaktivnih prodajnih kanala on-line igranja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA UDRUGA PRIREĐIVAČA IGARA NA SREĆU","PRAVILNIK O IZMJENAMA I DOPUNAMA PRAVILNIKA O PRIREĐIVANJU IGARA NA SREĆU U CASINIMA PUTEM INTERAKTIVNIH PRODAJNIH KANALA ON-LINE IGRANJA","Izostanak TRIS notifikacije\n\nPonovno ističemo kako predmetni Nacrt prijedloga Pravilnika nije upućen na TRIS postupak, iako je to zakonska obveza u slučajevima kada nacionalni propis sadrži tehničke specifikacije, zahtjeve ili postupke koji mogu utjecati na tržište, pristup tržištu ili slobodno pružanje usluga unutar Europske unije.\n\nU ovom slučaju, Pravilnik uvodi i/ili mijenja niz tehničkih i operativnih rješenja te uvjete integracije s nacionalnim sustavima. To su elementi koji izravno potpadaju pod definiciju “tehničkog propisa” iz članka 1. Direktive (EU) 2015/1535, zbog čega je notifikacija bila obvezna.\n\nIsto vrijedi i za prateću tehničku dokumentaciju koju ovaj Pravilnik implicira ili upućuje, a koja sadrži detaljne tehničke upute, API specifikacije, sigurnosne protokole, formate podataka, integracijske zahtjeve i obrasce nužne za razmjenu i provjeru informacija između priređivača, regulatora i drugih državnih sustava. Radi se o tehničkim rješenjima koja uvjetuju način pružanja usluge, što izravno aktivira obvezu TRIS notifikacije i razdoblja mirovanja prije stupanja na snagu.\n\nIzostanak ovog postupka nije samo proceduralni propust, već potencijalno dovodi u pitanje pravnu primjenjivost tih odredbi, sukladno sudskoj praksi Suda EU (npr. predmet C-194/94 CIA Security International SA). Također se propušta omogućiti pravovremeno očitovanje drugih država članica, sprječavanje tehničkih barijera i osiguranje interoperabilnosti na jedinstvenom tržištu.\n\nSmatramo da je nužno naknadno provesti TRIS notifikaciju i odgoditi primjenu svih odredbi tehničke prirode do isteka propisanog razdoblja mirovanja, kako bi se postupak uskladio s pravom Europske unije i izbjegle pravne posljedice neusklađenosti.","Nije prihvaćen","Sukladno članku 9. Zakona o postupku notifikacije u području tehničkih propisa i propisa o uslugama informacijskog društva nadležno tijelo (javnopravno tijelo koje je stručni nositelj izrade propisa) odgovorno je za provedbu postupka notifikacije. Navedeno tako podrazumijeva i procjenu te odluku o tome da li nacrt propisa sadrži odredbe koje se mogu kvalificirati kao tehnički propis, temeljem kojih je potrebno provesti postupak notifikacije.\nPrijedlogom Uredbe implementiraju se mjere društveno odgovornog priređivanja s ciljem smanjenja sve veće dostupnosti igara na sreću, smanjenja vidljivosti i atraktivnosti prostora za igre na sreću te ograničavanja oglašavanja na prostorima za igre na sreću.\nS obzirom na navedeno, stajalište stručnog nositelja izrade predmetnog propisa je da odredbe Prijedloga Uredbe nisu tehnički propis te stoga ne podliježu postupku notifikacije."]
[2,"IVAN ŠOŠTARIĆ","PRAVILNIK O IZMJENAMA I DOPUNAMA PRAVILNIKA O PRIREĐIVANJU IGARA NA SREĆU U CASINIMA PUTEM INTERAKTIVNIH PRODAJNIH KANALA ON-LINE IGRANJA,\nČlanak 7.","Stavak (5) je nejasan i nije u skladu s praksom. Pretpostavljamo da je intencija da se jasno odvoje bonus sredstva koja podliježu uvjetima odigravanja od sredstava koja je moguće isplatiti. U praksi ne postoji razlika između sredstava za igru (ako se ovdje nije mislilo na bonus sredstva koja podliježu uvjetima odigravanja) i sredstava raspoloživih za isplatu. Također, praksa je da se određeni bonusi dodjeljuju bez uvjeta odigravanja (koji su raspoloživi za isplatu) i kao takvi nisu izravno osvojeni na ime dobitaka u igrama na sreću (ovakvi bonusi mogu se dodjeljivati, primjerice, nasumično, na temelju uplata, povrata dijela ostvarenih gubitaka i slično). \n\nStoga predlažemo izmjenu tako da stavak (5) glasi:\n(5) Na virtualnom računu igrača moraju biti jasno odvojena bonus sredstva od sredstava raspoloživih za isplatu.","Nije prihvaćen","Prijedlogom Pravilnika u članku 1. točki 7. definira se pojam virtualnog računa igrača te se navodi da se na istome evidentiraju uplate na virtualni račun igrača, uplate igara, isplate dobitaka, bonusi, besplatne igre i sve ostale transakcije vezane uz igranje igara. Bonusi i besplatne igre smatraju se oblikom nagrade koju priređivač daje igraču radi daljnjeg sudjelovanja u igrama, a ne kao novčanu nagradu namijenjenu direktnoj isplati. Prijedlogom predmetne odredbe Pravilnika osigurava se isplata sredstava osvojenih na ime dobitaka u igrama na sreću te se postiže kvalitetnija provedba propisa kojima se uređuje sprječavanje pranja novca i financiranja terorizma, a koje su obvezni provoditi priređivači igara na sreću."]
[3,"IVAN ŠOŠTARIĆ","PRAVILNIK O IZMJENAMA I DOPUNAMA PRAVILNIKA O PRIREĐIVANJU IGARA NA SREĆU U CASINIMA PUTEM INTERAKTIVNIH PRODAJNIH KANALA ON-LINE IGRANJA,\nČlanak 8.","Točka 2. je nejasna i nije u skladu s praksom jer se ne uzimaju u obzir potencijalni dobici ostvareni tijekom igre s bonus sredstvima. Igrači, tijekom igranja s bonus sredstvima koja podliježu uvjetima odigravanja, mogu ostvariti dobitke koji nisu odmah raspoloživi za isplatu (oni postaju raspoloživi za isplatu tek nakon što se zadovolje uvjeti odigravanja). \n\nStoga predlažemo izmjenu točke 2. tako da glasi:\n2. na virtualni račun igrača (I-konto)","Nije prihvaćen","Prijedlogom predmetne odredbe Pravilnika osigurava se isplata sredstava osvojenih na ime dobitaka u igrama na sreću te se postiže kvalitetnija provedba propisa kojima se uređuje sprječavanje pranja novca i financiranja terorizma, a koje su obvezni provoditi priređivači igara na sreću."]